รัฐมนตรีว่าการกระทรวงสาธารณสุข ขอให้รอฟัง ความชัดเจนการต่อ พ.ร.ก. ฉุกเฉินหลังประชุม ศบค. วันนี้ ขอประชาชนยังคงรักษามาตรการด้านสาธารณสุข
รัฐมนตรีว่าการกระทรวงสาธารณสุข ขอให้รอฟัง ความชัดเจนการต่อ พ.ร.ก. ฉุกเฉินหลังประชุม ศบค. วันนี้ ขอประชาชนยังคงรักษามาตรการด้านสาธารณสุขนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวถึงที่ประชุมศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 หรือ ศบค. โควิด -19 ในวันนี้จะมีการขยาย พ.ร.ก.ฉุกเฉินออกไปหรือไม่ว่า เรื่องดังกล่าวอยู่ในวาระการประชุมวันนี้อยู่แล้ว ซึ่งตนเองไปในฐานะเป็นที่ปรึกษาคณะกรรมการโควิด - 19 ซึ่งคณะกรรมการยังคงเป็นปลัดกระทรวงแต่ละกระทรวงเหมือนเดิม ซึ่งแนวโน้มจะต่อหรือไม่ต่อขอให้รอฟังผลการประชุม ส่วนหาก พ.ร.ก.นี้ ต้องขยายออกไปอีก 1 เดือนนั้น จะทำให้สถานการณ์ การสาธารณสุขดีขึ้นหรือไม่ระบุว่า ขณะนี้ได้มีความพยายามทำให้ดีขึ้นทุกวัน และพยายามเข้มทุกมาตรการทุกเรื่อง ทางการป้องกัน รักษา คัดกรองคัดแยกก็จะทำให้ดีขึ้น พร้อมกับยังระบุอีกว่า ในวันนี้ยอดจำนวนผู้ติดเชื้อ ลดลงเหลือเพียงตัวเลขหลักเดียวรองนายกรัฐมนตรีและรัฐมนตรีว่าการกระทรวงสาธารณสุข ยังระบุอีกว่า ขณะนี้เองยังไม่มีวัคซีนในการรักษา การเอาคนมารวมกลุ่มกันจำนวนมากก็อาจเสี่ยง ทำให้เกิดการแพร่ระบาดของโรคกลับมาอีกครั้ง ฉะนั้นประชาชนยังคงต้องรักษาระยะห่างทางสังคม ทำงานที่บ้าน รวมถึงสวมหน้ากากอนามัยและจำกัดการเดินทางอยู่ เพราะสิ่งเหล่านี้สำคัญที่สุด